El Festival Més que Murs torna a comptar amb música en directe
17 de maig 2023

![](/media/2f5c1uzm/mqm_cartell-mqm-concert_c.jpg?width=602.0833333333334&height=850)

La 8a edició del Festival d'Art Urbà Més que Murs, que organitzen les regidories de Joventut i Infància, Memòria Històrica i Turisme de l'Ajuntament de Sagunt comptarà, dissabte que ve 20 de maig, a les 20 hores, amb un concert de música en directe al Casal Jove del Port de Sagunt. Els artistes que hi participaran són Mi.amargo, acompanyat per la jove proposta local Shine junt amb H de Cain & Gratto. L'entrada al concert serà gratuïta, encara que cal reservar l'entrada amb antelació: [https://www.notikumi.com/](https://www.notikumi.com/).

L'artista principal, Mi.amargo, és una de les promeses del panorama musical nacional, natural de Barcelona. En la seua música subvertix el gènere urbà i arrisca amb el seu estil únic i ple de referències. Este estiu va traure el seu tercer LP _Palomitas en el suelo_, amb Halley Records, una col·lecció de deu cançons singulars que narren històries quotidianes, improbables i heterodoxes amb un rerefons cinematogràfic.

*   [](http://www.facebook.com/sharer.php?u=https://aytosagunto.es/va/actualitat/el-festival-mes-que-murs-torna-a-comptar-amb-musica-en-directe/ "Facebook")
*   [](http://twitter.com/share?url=https://aytosagunto.es/va/actualitat/el-festival-mes-que-murs-torna-a-comptar-amb-musica-en-directe/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-festival-mes-que-murs-torna-a-comptar-amb-musica-en-directe/ "Linked In")
*   [](mailto:?body=https://aytosagunto.es/va/actualitat/el-festival-mes-que-murs-torna-a-comptar-amb-musica-en-directe/)